OpenLLM-France/wikimedia huggingface dataset:
# Batesville (Texas)

Batesville és una concentració de població designada pel cens dels Estats Units a l'estat de Texas. Segons el cens del 2000 tenia 1.298 habitants.

## Demografia

Segons el cens del 2000, Batesville tenia 1.298 habitants, 370 habitatges, i 318 famílies. La densitat de població era de 43,3 habitants per km².
Dels 370 habitatges en un 45,7% hi vivien nens de menys de 18 anys, en un 55,9% hi vivien parelles casades, en un 22,2% dones solteres, i en un 13,8% no eren unitats familiars. En l'11,9% dels habitatges hi vivien persones soles el 4,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,51 i el nombre mitjà de persones que vivien en cada família era de 3,8.
Per edats la població es repartia de la següent manera: un 35% tenia menys de 18 anys, un 11% entre 18 i 24, un 27,1% entre 25 i 44, un 19,1% de 45 a 60 i un 7,8% 65 anys o més.
L'edat mediana era de 28 anys. Per cada 100 dones de 18 o més anys hi havia 94 homes.
La renda mediana per habitatge era de 17.448 $ i la renda mediana per família de 18.571 $. Els homes tenien una renda mediana de 18.548 $ mentre que les dones 13.333 $. La renda per capita de la població era de 6.969 $. Aproximadament el 33,3% de les famílies i el 43,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Batesville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 12 agost 2010].
* ↑ «Geographic Comparison Table- Batesville». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
# Beta-lisina 5,6-aminomutasa

En enzimologia una beta-lisina 5,6-aminomutasa (EC 5.4.3.3 5.4.3.3) és un enzim que catalitza la reacció química:
$\rightleftharpoons$
D'aquí, aquest enzim té un substrat (3S)-3,6-diaminohexanoat, i un producte, (3S,5S)-3,5-diaminohexanoat.
Aquest enzim pertany a la família d'isomerases, específicament a la de transferases intramoleculars, transferint grups amino. El nom sistemàtic d'aquesta classe d'enzim és (3S)-3,6-diaminohexanoat 5,6-aminomutasa. Altres noms en comú l'ús inclou beta-lisina mutasa, i L-beta-lisina 5,6-aminomutasa. Aquest enzim participa en la degradació de la lisina, emprant un cofactor, cobamida.
A la fi de 2007, només una estructura ha estat resolta per a aquesta classe d'enzims, amb el codi d'accés 1XRS al Protein Data Bank.

## Referències

* ↑ «1xrs» (en anglès). Wellcome Genome Campus,, 2022. [Consulta: 9 novembre 2022].

## Bibliografia

* Retey J, Kunz F, Arigoni D i Stadtman TC, «Zur Kenntnis der beta-Lysin-Mutés-Reaktion: mechanismus und sterischer Verlauf». Chim. Acta 61 8: 2989–2998 (1978) doi:10.1002/hlca.19780610824
* Stadtman TC, Renz P «Anaerobic degradation of lysine. V. Some properties of the cobamide coenzyme-dependent beta-lysine mutés of Clostridium sticklandii». Arch. Biophys. 125 (1): 226–39. (1968). PMID: 5649516doi:10.1016/0003-9861(68)90657-7
# Berberana

Berberana és un municipi de la província de Burgos a la comunitat autònoma de Castella i Lleó. Forma part de la comarca de Las Merindades.

## Demografia

Evolució demogràfica :
| 1991 | 1996 | 2001 | 2004 |
| 98 | 88 | 87 | 81 |
# Bolinas

Bolinas és una concentració de població designada pel cens amb l'estatut d'àrea no incorporada dels Estats Units a l'estat de Califòrnia. Segons el cens del 2010 tenia 1.620 habitants, un creixement de 30% en deu anys.

## Demografia

Segons el cens del 2000, Bolinas tenia 1.246 habitants, 486 habitatges, i 260 famílies. La densitat de població era de 348,6 habitants per km².
Dels 486 habitatges en un 27,4% hi vivien nens de menys de 18 anys, en un 39,9% hi vivien parelles casades, en un 10,5% dones solteres, i en un 46,3% no eren unitats familiars. En el 32,1% dels habitatges hi vivien persones soles el 4,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,29 i el nombre mitjà de persones que vivien en cada família era de 2,87.
Per edats la població es repartia de la següent manera: un 21% tenia menys de 18 anys, un 4,7% entre 18 i 24, un 26% entre 25 i 44, un 40,3% de 45 a 60 i un 8% 65 anys o més.
L'edat mitjana era de 44 anys. Per cada 100 dones de 18 o més anys hi havia 102,1 homes.
La renda mitjana per habitatge era de 53.188 $ i la renda mitjana per família de 56.111 $. Els homes tenien una renda mitjana de 48.281 $ mentre que les dones 40.417 $. La renda per capita de la població era de 28.973 $. Entorn del 5,5% de les famílies i el 10,2% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Llocs d'interès

* El museu de Belles Arts
* La llacuna de Bolinas

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Bolinas». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 17 juliol 2010].
* ↑ «Geographic Comparison Table- Bolinas». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 17 juliol 2010].
# Booker (Texas)

Booker és una població dels Estats Units a l'estat de Texas. Segons el cens del 2000 tenia 1.315 habitants.

## Demografia

Segons el cens del 2000, Booker tenia 1.315 habitants, 455 habitatges, i 342 famílies. La densitat de població era de 488,2 habitants/km².
Dels 455 habitatges en un 43,3% hi vivien nens de menys de 18 anys, en un 63,7% hi vivien parelles casades, en un 8,4% dones solteres, i en un 24,8% no eren unitats familiars. En el 23,1% dels habitatges hi vivien persones soles l'11% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,79 i el nombre mitjà de persones que vivien en cada família era de 3,29.
Per edats la població es repartia de la següent manera: un 31,6% tenia menys de 18 anys, un 8,2% entre 18 i 24, un 28,8% entre 25 i 44, un 16,8% de 45 a 60 i un 14,5% 65 anys o més.
L'edat mediana era de 33 anys. Per cada 100 dones de 18 o més anys hi havia 90,5 homes.
La renda mediana per habitatge era de 31.696 $ i la renda mediana per família de 39.904 $. Els homes tenien una renda mediana de 28.125 $ mentre que les dones 20.677 $. La renda per capita de la població era de 13.620 $. Aproximadament el 15,8% de les famílies i el 20,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Booker». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 12 agost 2010].
* ↑ «Geographic Comparison Table- Booker». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
# Boldog

Boldog és un poble i municipi d'Eslovàquia que es troba a la regió de Bratislava, a l'extrem occidental del país, prop de la frontera amb Àustria.

## Història

La primera menció escrita de la vila es remunta al 1245.
# Berenguer Estanyol d'Empúries

Berenguer Estanyol d'Empúries va ser el vicari general del Ducat d'Atenes durant quatre anys des del 1312 al 1316. Va ser enviat allí per Frederic II de Sicília per governar en nom del seu fill menor Manfret, que va ser instal·lat per sol·licitud de la Gran Companyia Catalana.
Berenguer va arribar al Pireu el 1312 amb cinc galeres sicilianes per rellevar a Roger Desllor del govern. Berenguer va ser un governador capaç, que va enfortir la posició catalana en l'Àtica i la Beòcia. Va haver de lluitar contra els venecians de Negrepont, els romans d'Orient de Tessàlia (especialment els Ducas de Neopàtria), els francs d'Argos, on hi havia l'assentament de la branca Brienne de Foucherolles. Va tenir èxit en els seus esforços abans de patir una greu malaltia que li va durar molt temps abans que finalment li provoqués la mort el 1316. Va ser succeït com a vicari general per Alfons Frederic d'Aragó.

## Referències

* ↑ Setton, Kenneth M. Catalan Domination of Athens 1311–1380. Revised edition. Variorum: Londres, 1975.
# Bragues

* «calces» redirigeix aquí. Vegeu-ne altres significats a «mitja».
Les bragues, calces o calcetes són una peça de roba interior femenina que s'ajusta a la cintura i cobreix des d'aquesta fins a l'engonal, almenys. En l'actualitat les calces més corrents tenen forma anatòmica, ajustada al cos amb tres obertures, una per a la cintura i dues de simètriques per a les cuixes. Les bragues també són dites calçotets, si bé aquesta apel·lació s'usa més per al l'equivalent masculí.
Les bragues han evolucionat molt al llarg de la història; en el segle xix, per exemple, arribaven fins als genolls o més avall. Les de tipus actual sorgeixen en la dècada de 1920, bé que la seva superfície no ha deixat de reduir-se de llavors ençà. Actualment n'hi ha diversos tipus, entre els quals destaca el tanga, d'origen brasiler, que deixa al descobert les natges.
Com gairebé tota la roba interior, és una peça de roba higiènica i pràctica que la moda i l'erotisme han transformat en un objecte més del glamur i la seducció.

## Terminologia segons els parlars catalans

A les illes Balears, a les Terres de l'Ebre, al sud de la Franja de Ponent i a una gran part del País Valencià, calces equival a mitges, i calcetins són els mitjons'; les calces pròpiament dites hi són, doncs, bragues. Açò pot comportar confusions importants. Aquesta dualitat de denominacions té explicació històrica: originàriament, aquesta peça de roba s'anomenava braga en català (del llatí braccae), i cobria l'abdomen i la cuixa. Quan, en el segle xvi, les calces (arcaisme) tradicionals es dividiren en dues parts, la superior, anomenada també calça, tendí a fondre's amb la braga; alhora, la part inferior de l'antiga calça, independitzada, rebé el nom descriptiu de mitja calça. Amb el temps, les zones centrals de la llengua simplificaren la dualitat terminològica braga/calça i calça/mitja calça tot denominant calça la peça superior i mitja la peça inferior; les àrees laterals, en canvi, han fet la simplificació tot conservant les denominacions originàries. Al Rosselló les calces són els pantalons i les mitges són els mitjons.

## Bibliografia

* Borau, Cristina. Cinc-cents anys d'indumentària a Catalunya. Barcelona: Labor, cop. 1992. (Terra nostra; 31) ISBN 84-335-4431-4
* Gavarrón, Lola. Piel de ángel: historias de la ropa interior femenina. Prólogo de Luis G. Berlanga. 2ª ed. Barcelona: Tusquets, 1988. (Los 5 sentidos; 14) ISBN 84-7223-814-8
* Mapes per a l'estudi de la llengua catalana. Barcelona: Generalitat de Catalunya, Departament de Cultura, 1989. P. 19.

## Vegeu també

* Sostenidor

## Referències

* ↑ «calça». Diccionari normatiu valencià. Acadèmia Valenciana de la Llengua.
* ↑ «calcetí». Diccionari normatiu valencià. Acadèmia Valenciana de la Llengua.
Viccionari
# Boris Decanidze

Boris Dekanidze (en georgià: ბორის დეკანიძე, 13 de desembre de 1962 - 12 de juliol de 1995) fou el líder de la Brigada de Vílnius, una organització criminal de Lituània. El 1994 va ser condemnat a mort per ordenar l'assassinat del periodista Vitas Lingys, essent l'última persona executada a Lituània abans de l'abolició de la pena de mort el 1998.
Dekanidze va néixer el 13 de desembre de 1962 a Vilnius, fill d'una família jueva georgiana. El seu pare era propietari d'un hotel a Vilnius. A partir de 1987, va formà part de l'organització criminal anomenada Brigada de Vílnius, relacionada amb diverses activitats il·legals com el blanqueig de capital, tràfic de persones o extorsió. A principis de la dècada de 1990, ja liderava l'organització. El 1993 un dels fundadors i editors del diari Respublika, Vitas Lingys, va ser assassianat a trets a Vílnius. Lingys havia rebut amenaces de mort per haver investigat les activitats del crim organitzat a Lituània, i Dekanidze va ser detingut sota l'acusació d'haver ordenat el crim. El 10 de novembre de 1994, Dekanidze va ser condemnat a mort i Igor Akhremov (l'autor material) va ser condemnat a cadena perpètua. Va ser executat el 12 de juliol de 1995 a Vílnius per un sol tret al cap, tot i que en aquells moments el Parlament lituà estava debatent l'abolició de la pena de mort.

## Referències

* ↑ Zielonka, Jan. «VVolume 1: Institutional Engineering». A: Democratic Consolidation in Eastern Europe (en anglès). Oxford University Press, 2001, p. 182. ISBN 9780199241675 [Consulta: 29 maig 2020].
* ↑ Elliott, Dorinda «The Godfather Of Vilnius?» (en anglès). Newsweek, 12-04-1994 [Consulta: 29 maig 2020].
* ↑ Hammond, Hugh. The Sinking of the Estonia: The CIA Knew (en anglès). Page Publishing Inc, 2017. ISBN 9781635684056 [Consulta: 29 maig 2020].
* ↑ «Lithuanian Reporter Is Slain» (en anglès). The New York Times, 13-10-1993 [Consulta: 29 maig 2020].
* ↑ «Boris Dekanidze» (pdf) (en anglès). Amnistia Internacional, 24-11-1994. [Consulta: 29 maig 2020].
# Bretten

Bretten (en alsacià Bratte) és un municipi francès, situat a la regió del Gran Est, al departament de l'Alt Rin. L'any 2005 tenia 131 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 62 | 75 | 81 | 63 | 97 | 105 |

## Administració

Llista d'alcaldes :
| Període | Identitat | Partit |
| 2001-2008 | Christophe Poulet | |
| 2008- | Pascal Pfantzer | |
# Bettendorf (França)

Bettendorf (en alsacià Batterf) és un municipi francès, situat a la regió del Gran Est, al departament de l'Alt Rin. L'any 2006 tenia 465 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 272 | 318 | 329 | 342 | 394 | 427 |

## Administració

Llista d'alcaldes :
| Període | Identitat | Partit |
| 2001- | Jean Estrade | |
# Brodtkorbita

La brodtkorbita és un mineral de la classe dels sulfurs. Rep el seu nom en honor de la Dra. Milka Kronegold de Brodtkorb.

## Característiques

La brodtkorbita és un sulfur, un selenur de coure i mercuri de fórmula química Cu₂HgSe₂. Va ser aprovada com a espècie vàlida per l'Associació Mineralògica Internacional l'any 1999. Cristal·litza en el sistema monoclínic. Es troba en forma de grans anèdrics i en agregats. La seva duresa a l'escala de Mohs es troba entre 2,5 i 3.
Segons la classificació de Nickel-Strunz, la brodtkorbita pertany a «02.BD: Sulfurs metàl·lics, M:S > 1:1 (principalment 2:1), amb Hg, Tl» juntament amb els següents minerals: imiterita, gortdrumita, balcanita, danielsita, donharrisita, carlinita, bukovita, murunskita, talcusita, rohaïta, calcotal·lita, sabatierita i crookesita.

## Formació i jaciments

Es troba en filons de selenurs teletermals. Sol trobar-se associada a altres minerals com: uraninita, umangita, tiemannita, cadmoselita, klockmannita, hakita, ferroselita, eucairita, eskebornita, chameanita, bellidoïta i minerals de la sèrie krut'aïta-trogtalita. Va ser descoberta l'any 1999 a la mina Tumiñico, a la serra de Cacho, a Villa Castelli (La Rioja, Argentina), l'únic indret on ha estat trobada.

## Referències

* ↑ «Brodtkorbite» (en anglès). Mindat. [Consulta: 28 febrer 2016].
# Borís Iefímov

Borís Iefímovitx Iefímov (rus: Бори́с Ефи́мович Ефи́мов); (Kíiv, 11 d'octubre [C.J. 28 de setembre] de 1900 – Moscou, 1 d'octubre de 2008) va ser un artista propagandístic i historietista polític soviètic, conegut per les caricatures polítiques sobre Adolf Hitler i altres membres del partit nazi que va fer abans i durant la Segona Guerra Mundial. Va ser el director d'art de la revista Izvéstia, i fundador de Krokodil. Durant la seua carrera va fer més de 70.000 dibuixos, i va ser condecorat, entre altres honor amb el premi del Pintor del Poble de l'URSS.
El seu nom de naixença era Borís Haimovitx Frídliand, d'origen jueu. Era germà de Mikhaïl Koltsov.

## Referències

* ↑ El registre de naixement de Boris Friedland al llibre mètric del rabbinate de Kíev per a 1900 (ЦГИАК Украины. Ф. 1164. Оп. 1. Д. 454. Л. 435об—436.). (en rus)
* ↑ Diverses fonts indiquen una data de naixement errònia - el 28 de setembre de 1899 o el 28 de setembre de 1900.
* ↑ Martin, Douglas «Boris Yefimov, Sharp Russian Cartoonist Who Was Beloved by Stalin, Dies at 109 October 4, 2008». The New York Times, 04-10-2008 [Consulta: 15 març 2009].
* ↑ «Boris Yefimov (1900-2008) - Stalin's favorite cartoonist passed away aged 108 on Wednesday». The St. Petersburg Times [Consulta: 16 març 2010]. «Còpia arxivada». Arxivat de l'original el 2012-03-14. [Consulta: 16 març 2010].
* ↑ Montgomery, Isobel «Obituary: Boris Yefimov. Soviet cartoonist and propagandist whose work covered the entire history of the USSR». The Guardian, 04-10-2008 [Consulta: 24 octubre 2008].

## Enllaços externs

* 1998 Entrevista per a Red Files, un documental de la PBS (anglès)
* Tres dies abans de la seva mort (vídeo al seu 108è aniversari)
* Fotografia l'any 2008
* recull de fotos
* recull de fotos
# Brunettia acutala

Brunettia acutala és una espècie d'insecte dípter pertanyent a la família dels psicòdids que es troba a Centreamèrica: Panamà.

## Referències

* ↑ Annandale, 1910. Rec. Indian Mus., 5, 141. «Enllaç». Arxivat de l'original el 2016-03-03. [Consulta: 7 març 2012].
* ↑ uBio (anglès)
* 1 2 Catalogue of Life (anglès)
* ↑ uBio (anglès)
* ↑ Quate, L. W., 1999. Taxonomy of Neotropical Psychodidae (Diptera). 3. Psychodines of Barro Colorado Island and San Blas, Panama. Contributions to the knowledge of Diptera: a collection of articles on Diptera commemorating the life and work of Graham B. Fairchild. Pàgs. 409-441. Ed. Burger, J. F. ISBN 1566650712. «Enllaç».
* ↑ Global Species Arxivat 2016-03-03 a Wayback Machine. (anglès)
# Brunettia adunata

Brunettia adunata és una espècie d'insecte dípter pertanyent a la família dels psicòdids que es troba a Nova Guinea.

## Referències

* ↑ Annandale, 1910. Rec. Indian Mus., 5, 141. «Enllaç». Arxivat de l'original el 2016-03-03. [Consulta: 7 març 2012].
* ↑ uBio (anglès)
* 1 2 Catalogue of Life (anglès)
* ↑ uBio (anglès)
* ↑ Global Species Arxivat 2016-03-03 a Wayback Machine. (anglès)
# Joan Didion

Joan Didion (Sacramento, 5 de desembre de 1934 - Manhattan, 23 de desembre de 2021) fou una periodista, guionista i novel·lista estatunidenca. Les seves obres s'emmarquen en el periodisme literari i exploren temes com la desintegració de la moral americana, la psicologia femenina i la fragmentació social i individual.
La seva obra és reconeguda per la seva importància en la identificació i descripció de les subcultures americanes durant els anys 60 i 70. El 2005 va guanyar el Premi Nacional del Llibre de no-ficció i va ser finalista als Premis Pulitzer per la seva autobiografia The Year of Magical Thinking, que va ser adaptada a Broadway el 2007. Entre les seves novel·les cal esmentar Play as it Lays (1970) i A Book of Common Prayer (1977).

## Obra
### Ficció

* Run, River (1963)
* Play It as It Lays (1970)
* A Book of Common Prayer (1977), trad. Una liturgia común, 2007, Barcelona, Global Rhythm
* Democracy (1984)
* The Last Thing He Wanted (1996)

### No ficció

* Slouching Towards Bethlehem (1968)
* The White Album (1979)
* Salvador (1983)
* Miami (1987)
* After Henry (1992)
* Political Fictions (2001)
* Where I Was From (2003)
* Fixed Ideas: America Since 9.11 (2003, pròleg de Frank Rich)
* Vintage Didion (2004, selecció d'obres prèvies)
* The Year of Magical Thinking (2005), trad. El año del pensamiento mágico, 2006, Barcelona, Global Rhythm trad. L'any del pensament màgic, 2019, Barcelona, Penguin Random House
* We Tell Ourselves Stories in Order to Live: Collected Nonfiction (2006),
* Blue Nights (2011)

### Obres de teatre

* The Year of Magical Thinking (2006)

### Guions

* The Panic in Needle Park (1971)
* Play It as It Lays (1972), (basada en la novel·la)
* A Star Is Born (1976)
* True Confessions (1981)
* Up Close & Personal (1996)

## Referències

* 1 2 3 AFP. «L'auteure et journaliste américaine Joan Didion est morte à 87 ans» (en francès). [Consulta: 27 desembre 2021].
* ↑ «Joan Didion». Gran Enciclopèdia Catalana. Barcelona: Grup Enciclopèdia Catalana.
* ↑ PenguinLibros. «L'any del pensament màgic | Penguin Libros». [Consulta: 10 novembre 2022].
# Buxeres

«Buxeres» té aquests significats:
* Can Buxeres, parc municipal de l'Hospitalet de Llobregat.
* Casa Buxeres, edifici modernista al carrer de l'Hospital.
* Cristalleria Buxeres, fàbrica modernista del Raval.
# Asterorhombus osculus

Asterorhombus osculus és un peix teleosti de la família dels bòtids i de l'ordre dels pleuronectiformes.

## Morfologia

Pot arribar als 10,3 cm de llargària total.

## Distribució geogràfica

Es troba a les costes d'Austràlia Occidental.

## Referències

* ↑ The Taxonomicon (anglès)
* 1 2 FishBase (anglès)
# Lontou

Lontou és una població de Mali al cercle de Kayes i regió de Kayes. La seva població està per sota els mil habitants. A Lountou acaben les cascades de Félou a pocs quilòmetres de Médine. A la localitat hi ha una planta hidroelèctrica. El marigot de Felou, avui dia ha estat assecat.
El febrer de 1890 el cos expedicionari francès es va concentrar a Lontou; el formaven 742 homes dels quals 103 europeus i 818 auxiliars (portadors, guies etc.). Aquesta expedició va culminar amb la conquesta de Ségou.

## Referències

* ↑ Assecament del marigot
* ↑ Histoire de la conquête du Soudan français (1878-1899)" pel Tinent Gatelet
# Abèlia

Abèlia (Abelia) és un gènere de plantes amb flor de la família Caprifoliaceae.

## Particularitats

El gènere Abelia va ser creat pel botànic John Lindley (1799-1865) en referència al seu col·lega el botànic Clarke Abel (1780-1826).
Hi ha unes 30 espècies. Moltes són originàries de l'extrem Orient, ans que algunes abèlies provenen del Mèxic.

## Taxonomia

* Abelia aitchinsonii
* Abelia biflora - (Xina)
* Abelia buddleioides - (Xina)
* Abelia chinensis - (Xina)
* Abelia coriacea - (Mèxic)
* Abelia corymbosa - (Ásia Central)
* Abelia curviflora - (Japó)
* Abelia dielsii - (Xina)
* Abelia engleriana - (Sichuan, Xina)
* Abelia fargesii - (Japó)
* Abelia floribunda - (Mèxic)
* Abelia forrestii - (Xina)
* Abelia integrifolia - (Japó)
* Abelia ionostachya - (Japó)
* Abelia macrotera - (Xina)
* Abelia mexicana - (Mèxic)
* Abelia mosanensis - (Corea)
* Abelia occidentalis - (Mèxic)
* Abelia parvifolia - (Xina)
* Abelia serrata - (Japó)
* Abelia spathulata - (Japó)
* Abelia speciosa - (Mèxic)
* Abelia tomentosa - (Japó)
* Abelia taihyonii - (Corea)
* Abelia triflora - (Himalaia)
* Abelia umbellata - (Sichuan, Xina)

## Referències

* ↑ Flora of China: Abelia
* ↑ Mexican Abelia

## Enllaços externs

* Barnes, P. 2001. Looking at Abelias New Plantsman
* Germplasm Resources Information Network: Abelia Arxivat 2015-09-24 a Wayback Machine.
* Abelia